Ես ծնվել եմ, բայց...

«Ես ծնվել եմ, բայց...» (ամբողջական վերնագիրը «Պատկերագրքեր մեծահասակների համար. Ես ծնվել եմ, բայց...», , Otona no miru ehon: Umaret keredo,  , այն կոչվում է նաև «Տոկիոյի երեխաները» ( ), ճապոնական սև-սպիտակ համր ֆիլմ է, որը նկարահանվել է 1932 թվականին, սոցիալական երգիծանք է ռեժիսոր Յասուջիրո Օզուի կողմից ստեղծված, նրա առաջին ֆիլմը, որը ստացավ հեղինակավոր մրցանակ «Լավագույն ֆիլմ» անվանակարգում Kinema Jumpo ամսագրի կողմից։

Սյուժե 
Գրասենյակի աշխատակից նոր աշխատանքի առաջարկ է ստանում Տոկիոյի հարակից արվարձանում և այնտեղ է տեղափոխվում իր երկու որդիների՝ Ռյոիչիի և Կեյջիի հետ։

Ինչպես միշտ, «նորեկները» դառնում են «տեղացիների» թիրախը։ Որպեսզի խուսափեն հետապնդումներից (հատկապես կրտսեր Կեյջիի նկատմամբ Տարո մանկական խմբի ղեկավարի կողմից), եղբայրները դպրոց չեն հաճախում, բայց երբ նրանք «բռնվում» են ուսուցչի և հոր կողմից, ովքեր խրախուսում են նրանց սովորել և փորձել «դառնալ ինչ-որ մեկը», նրանք իրենք են սկսում վեր բարձրանալ երեխաների հիերարխիայում։
Երեխաները վեճ են սկսում մանկական խմբի ղեկավարի հետ, ասելով՝ «Իմ հայրը քոնից կարևոր է», նրանք հայտնվում են Տարոյի հոր տանը, գործարարի, որն, ինչպես պարզվում է, իրենց իսկ հոր ղեկավարն է։ Պատահաբար տան տիրոջ տանը տեսնում են սիրողական տեսագրություն, որտեղ տեսնում են իրենց հորը, ով նվաստացնում է և ձևանում որպես գոմեշ իր վերադասին զվարճաչնելու համար, որպեսզի արագացնի կարիերայում իր առաջխաղացումը։ Երեխաներն ապշած էին. այն մարդը, ումով հպարտանում էին, ամենևին էլ «կարևոր մարդ» չէ, այլ հակառակը, շողոքորթ և ցածրակարգ, ով պատրաստ է նվաստացնել իրեն և հիմար դրության մեջ դնել հանուն աշխատանքի։
Հոր նկատմամբ նրանց հարգանքը ոտնահարված է, նրանք տանը մեծ սկանդալ են սարքում՝ չհասկանալով, թե ինչպես «ոչ ոք»-ը չի կարող իրենց կոչել «որևէ մեկը», իսկ իրենց շրջապատում իրենց դիրքը կարող է որոշվել միայն նրանով, որ մյուսներն ավելին շատ գումար ունեն, ոչ թե սեփական հնարավորություններով։ Հացադուլ հայտարարելով՝ երեխաները առանց ընթրիքի պառկում են քնելու, միայն թե լապշա չուտեն, որի գումարը հայրն աշխատել էր՝ դնելով իրեն անհարմար վիճակի մեջ։
Ծնողները փորձում են քայլեր ձեռնարկեր այդ ընդվզմանը լուծում տալու համար։ Ժամանակն անցնում է, և սովի և իդեալիզմի պայքարն աստիճանաբար ստիպում է երեխաներին ընկալել «մեծահասակների աշխարհի» խնդիրները։ Հայրը սովորեցնում է նրանց հաշվի առնել գոյության ներկա անարդարությունը և ինչ-որ բանի վրա գոյության անհրաժեշտությունը, բայց միևնույն ժամանակ խնդրում է, որ չդառնան իր պես խղճուկ և ցածրակարգ՝ լուռ ուրախանալով նրանց համարձակության համար ։

Դերերում 
 Տացուո Սաիտո - աշխատակող Յոշիա
 Թոմիո Աոկի (Տոկկան-Կոզո անունով) - Կեյջի
 Միցուկո Յոշիկավա - «Մայրիկ» (Յոշիայի կինը և Կեյջիի և Ռյոիչիի մայրը)
 Հիդեո Սակամոտո - Ռոիչի
 Տակեշի Սակամոտո - Ջույակու Իվասակիի, Յոշիայի գործատու
 Տերուո Հայամի - Ֆուջինի, գործատունի կին
 Սեյիտի Կատո - Տարո, գործատուի որդի
 Շոյչի Կոֆուջիտան - Կոձո, տղա - սուրհանդակ
 Սեյջի Նիշիմուրա - ուսուցիչ

Նկարահանող խումբ և տեխնիկական չափանիշներ 

 Կինոընկերություն - Շոչիկու
 Ռեժիսոր - Յասուջիրո Օզու
 Սցենարի հեղինակ - Յասուջիրո Օզու (Ջեյմս Մակի անոունով), Ակիրա Ֆուշիմի (հեղինակային սցենար), Գեյբեի Իբուշիյա (ադապտացիա)
 Նկարիչ-Դիզայներ - Տակաշի Կոնո
 Դեկորատորներ - Յոշիրո Կիմուրա, Տակեջիրո Ցունոդա
 Լուսավորող - Տոշիմիձու Նակազիմա
 Ռեժիսորի օգնականներ - Կենկիչի Հարա, Ակիրա Կիյոսուկե
 Օպերատոր և մոնտաժող - Հիդեո Շիգեհարա
 Օպերատորական խումբ - Յուհարու Ացուտա, Մաձաո Իրիե
 Ձևաչափ - 1,37:1
Ֆիլմի DVD և Blu-ray տարբերակների մեջ հետագայում օգտագործվել է Դոնալդ Սոսինայի երաժշտությունը։

Մրցանակներ 
1933 թվականին Kinema Junpo մրցանակաբաշխությանը ստացավ «Լավագույն ֆիլմ» մրցանակը ։

Լրացուցիչ տեղեկություններ 
1959 թվականին Յասուջիրո Օզուն նկարահանեց իր վաղ նկարած ֆիլմի գունավոր և ձայնային «Բարի լույս» վերնագրով ռիմեյքը։
Հետագա տարիներին ֆիլմը հիշատակվել է այլ հեղինակների մի քանի ֆիլմերում.
 Կազուո Ինուեի ճապոնական վավերագրական ֆիլմը՝ «Յասուջիրո Օզուի կյանքն ու գործերը» (1983 թ.):
 Ռոդի Բոգավայի ամերիկյան ֆիլմը՝ «Ես ծնվել եմ, բայց...» (2004)։
2003 թվականի հուլիսի 6-ին ֆիլմը մասնակցեց Կառլովի Վարիի (Չեխիա) միջազգային կինոփառատոնի հետահայաց ցուցադրությանը։

Ծանոթագրություններ

Հղումներ 
 Ֆիլմի արխիվային էջեր ֆիլմստուդիայի պաշտոնական կայք.
 Ֆիլմի ամբողջական տարբերակ

Տվյալների բազա և վերանայման ագրեգատորներ 
  
 大人の見る絵本 生れてはみたけれど на сайте Japanese Movie Database
 Children of Tokyo на сайте Metacritic

Արտաքին հղումներ 
  
  
 
 
 
  
 
 

Համր ֆիլմեր
Ճապոնական ֆիլմեր
Ճապոնական դրամա ֆիլմեր
ԱԽՎ նախագծի հոդվածներ